cyanic-selkie/wikianc huggingface dataset:
Црна Река
Течение
Црна Река го има карактерот на суводолиците, само што е во многу поголем размер. Зимно време таа е голема река, а лете таа речиси пресушува. Коритото е високо околу 1-2 човечки висини, а бреговите и се земјени и лесно се разронуваат. Преку целата зима таа е полна со вода, а во пролетно и есено време, кога се топат снеговите на околните планини или кога врне многу дожд, водата се прелева преку бреговите поплавувајќи го полето со вода на ½ час растојание од реката. Бидејќи бреговите во долните делови на полето се ниски и местата наоколу се рамни, крај Црна кон крајот на XIX век имало многу блата. Најголемото блато се наоѓало меѓу селата: Логоварди, Новаци, Рибарци и Оптичари. Тоа се простира од двете страни на реката и има 4 часа должина и ¾ - 1 ¼ час широчина. Зимно време при надоаѓањата на реката тоа се раширува до 2 часа.
Симеоновден
Македонија
Во Гевгелиско на овој ден береле црни метли и памук и го сметале за лесен празник. Интересни обичаи и верувања се забележани и во Разлошко. Во селото Драглиште уште при вршењето на житото се водело сметка за засевање да се одбере наједрото жито. Тоа го закитувале со црвени зрна од калинка, со растение смичец кое во ова село го викале староцвет и со други зелени цвеќиња. Од новото жито меселе една округла пита со пречник околу една педа и со дупка во средината од околу една дланка. Таа се викала Богача што значело Богова пита, или Боговица. На нивата орачот ја држел погачата над една вреќа, а друг го истурал семето низ отворот на погачата во вреќата сè додека таа не се наполнела. За тоа време додека се претурало семето низ питата сите домашни биле накитени на главите со калинки и други цвеќиња. И заврзаната вреќа ја накитувале со разни цвеќиња. Потоа погачата ја држела домаќинката, а сите вртеле во круг и откинувале по еден касај. Калинките се ставале за да е едро житото, а погачата се кревала високо за да порасне високо житото и да е чисто како што е чиста питата.
Црна Река
Течение
Во Пелагонија ги прима своите три најголеми притоки: Шемница, Драгор и Сакулева Река. Кај с.Скочивир, Црна Река го напушта полето и влегува во Мариово. Пресекувајќи ја таа област во должина по една дива, кривулеста и длабока долина со каменесто дно и со стрмни шумовити падини, и низ една тесна клисура излегува во Тиквешкото Поле. Тука нејзините води слободно си течат по една широка долина, којашто е покриена со оризишта. Летно време, овде Црна едвај ги покрива нозете до колената на бродителот, а преку зимата таа е непрегазлива. Бидејќи нема мост, во тоа време ја минуваат со кораб. Црна Река се влева во Вардар под железничката станица Криволак. Зимно време Црна му придодава вода на Вардар исто онолку колку што тој донесува одгоре. Црна Река е најголемата притока на Вардар и четврта река по големина и значење во Македонија, после Вардар, Црн Дрим и Бистрица (Алијакмон).
Симеоновден
Бугарија
Во овој крај за овој ден се колело курбан. Имено стопанката колела петел пред приготвената селска количка која била подготвена за тргнување на нивата и на овој начин се изкажувала почитта кон светецот. Се наросувало со жар од огништето во кое се печел обредниот леб и на мажот се давало варена кокошка, обвиткана во специјално исткаено платно наменето за таа цел. Во платното имало уште баница и погача. Орачите, штом ќе стигнале на нивата, изорувале една бразда, во која го ставале обредниот леб откинат на четири дела – колку што има насоки во светот. Едниот дел од лебот се фрлал на исток, откаде изгревало сонцето, другиот се давал на воловите, кои го вршеле најтешкиот дел; третото парче се закопувало во земјата на сопственикот на нивата, а четвртото парче било за орачот. Кокошката се јадела цела, а костите ѝ се закопувале пак во првата изорана бразда.
Црна Река
Притоки
Црна Река има дваесет притоки подолги од 10 км и тоа: Боишка Река, Стара Река, Шемница, Драгор, Краешка Река, Вир, Лажечка Река, Јелашка Река, Коњарска Река, Трновчица, Градешка Река, Бутурица, Блаштица, Каменица, Жаба, Журешница, Блато, Крушеичка Река, Дуњска Река и Раец.
Симеоновден
Бугарија
Други позначајни бугарски обичаи се на пример дека ка Симеоновден храна дома не се враќало, бидејќи се верувало дека ќе има глад и бедотија. Наутро се гледало кој прв гостин ќе дошол дома, односно каков гостин таква година Орачот по целиот пат гледал кого ќе сретне и предвидувал – ако е бременна жена или жена со полни раце, тоа значело реколтата ќе биде богата; ако е бедник, значело дека ги очекува лоша година; ако е дете пргаво, тоа значело дека семето многу брзо ќе го потрошат. Додека стопанот не се врател од полето, дома не се палело огништето, за да не се предизвукаат пожари во нивите. Стопанките ни переле, ни простирале, за да не бидат празни житните класови; не пределе и не плетеле, за да не ги нападнат волци стадата. Според народните верувања на овој ден пари на заем не се давало и не се изнесувало ништо од дома, за да не излезел „бериќетот". А ако времето било сончево и топло, се светало дека такво ќе биде до јануари.7
Црна Река
Водостопански одлики и можности
Црна Река располага со мошне значајна хидроенергетска моќ, особено во Скочивирската Клисура. Меѓутоа целокупната нејзина моќност не е потполно искористлива па затоа се прават планови за што поефикасно искористување. Во сливот на Црна Река се изградени 35 вештачки акумулација, меѓу кои поголеми се: Тиквешко Езеро, Стрежевско Езеро и Суводол, а другите се мали акумулации. Водите на Црна Река се користат за наводнување, за производство на електрична енергија (ХЕЦ „Тиквеш“), за риболов и рибогојство, за спорт и рекреација и за други потреби.
Национален парк Лушан
Националниот парк Лушан, наречен и Геопарк Лушан (упростен кинески: 庐山地质公园; традиционален кинески: 廬山地質公園; пинјин: Lúshān Dìzhì Gōngyuán / Лушан Дижи Гонѓуан), исто така наречен Национален парк Лу Планина ― национален парк кој се наоѓа во регионот околу планината Лу, Џиуџијанг. Заштитената област од 500 км2 протега од реката Јангцекјанг до сливот на езерото Појанг.
Знаменитости
На територијата на Паркот ги прикажува ефектите на кватарната глацијација, и исклучителни геолошки ѕидови од кватарната доба.
Како резултат на неверојатни пејзажи вклучуваат: Лушан (буквално Лу Планина), други планини и врвови, долини, клисури, геолошки ѕидови, карпести формации, природни пештери и водопади.
Областа, исто така, содржи голем број таоистички и будистички храмови, како и неколку знаменитости на конфуцијанството.
Зачувување
Во 1996 година, Лушан станал Светско наследство наУНЕСКО. Во 2004 година, геопаркот Лушан станал член на Глобалната мрежа за геопаркови.
Паркот е позната посетителка и туристичко привлекувалиште и посвежо летно одредиште.
Надворешни врски
29.56667°N, 115.96667°W
Пентода
Пентода — вид на електронска цевка со пет електроди сместени во стаклен или мтален балон со вакуум.
Загреаната катода емитува електрони кои одат кон позитивната анода. Првата решетка, која се наоѓа меѓу катодата и анодата овозможува регулација на струјата во цевката и нејзина употреба во улога на засилувач или прекинувач. Втората решетка служи за смалување на капацитетот на анода-првата решетка, и со тоа овозможува засилување на сигналите со високи честоти без влез во самоосцилации. Третата решетка спречува електроните избиени од анодата од ударите на електроните, да отидат на втората решетка.
Историја
За историјатот да се погледа статијата Електронска цевка.
Начин на работа и опис
За да се отстранат проблемите со тетродите, воведени се пентоди. Овие цевки имале уште една решетка (трета решетка, англ. suppressor grid, ознака G3).
Третата решетка се наоѓа меѓу втората решетка и анодата. Оваа решетка најчесто е споена со катодата во самата стаклена цевка (балон), така што имала ист потенцијал како и катодата.
Со тоа се постигнува следново: брзите електрони кои удираат во анодата предизвикуваат секундарни електрони (како и кај тетродата), но тие не можат да паднат на втората решетка заради негативниот потенција на третата решетка која ги одбива назад до анодата. Електроните кои патуваат од катодата имаат доволна кинетичка енергија да го совладаат негативниот потенција на третата решетка, но секундарните електрони од анодата немаат и се враќаат на анодата. Пентодата конечно била електронска цевка која потполно задоволувала, со висок фактор на засилување и можност за работа на високи честоти. До крајот на епохата на електронските цевки користена е за разни намени во електрониката. Пример на оваа цевка се EF-86 и EL-84.
Посебна верзија на пентода за високофреквенциско засилување е експоненцијалната пентода (на пример AF-3), кај која и големи промени на преднапонот на првата решетка не предизвикуваат големо изобличување на сигналот.
Примена
Пентодите се користени во сите гранки на електрониката и електротехниката. Примената била разнолика:
Со триодите, пентодите се користеле за степени на напонско засилување и засилување на моќност.
Струјно-напонски одлики
За одредување на работната точка на пентодата (исто како и за триодата и тетродата) се користеле струјно-напонски одлики кои ги обезбедувал произведувачот. Овие одлики ја прикажувале зависноста на анодната струја Ia од напонот на анодата Ua, и напоните на решетките.
Од графиконот може да се види дека тетродната вдлабнатина скоро потполно ја нема, и дека анодната струја е скоро независна од анодниот напон во поголемиот дел од одликата. Напонот на втората решетка е постојан и изнесува 200 волти.
Симбол
Симбол на пентода со индиректно загревана катода е прикажан на сликата.
Прушков
Прушков (Pruszków, Прушкув) — град кој се наоѓа во Полска, во Мазовското Војводство, со население од 60.068 жители според податоци од 2014 година. Прушков е седиште на Прушковскиот регион.
Историја
Прушков бил основан како град во 1916 година, по Првата светска војна, иако селото постоело уште од 16 век. Развојот на градот било потпомогнато по изградбата на железничката станица Виена-Варшава во 19 век. Во 1927 година била изградена психијатриска болница, и истата работи до денес. За време на Првата светска војна, битка меѓу германските и руските сили се одвила во Прушков на 12-18 октомври 1914 година (како дел од битката на реката Висла). И покрај првичниот успех на германските сили на 12 октомври, руските сили направиле контра-напад на 14 октомври. Интензивниот артилериски оган од двете страни предизвикал сериозни оштетувања на многу згради во Прушков вклучувајќи ја железничката станица, електричната централа и две цркви. Во август 1915 година Прушков бил окупиран од страна на германските сили без борба.
Втора светска војна
Градот имал голема еврејска популација пред германско-руската инвазија на Полска. Во 1940 година, германските окупациски власти изградиле еврејското гето во градот. . Гетото било ликвидирано на 31 јануари 1941 година, кога сите 1.400 - 3000 жители биле транспортирани во Варшавското гето, најголемото гето во сите нацистички окупирани зони во Европа со повеќе од 400.000 Евреи кои биле сместени во површина од 3.4 км2. Од таму, поголемиот дел од затворениците биле испратени во Треблинка.
Во текот на 1944 година во текот на Варшавското востание, нацистите создале голем транзитен камп во Прушков. Околу 550.000 жители во Варшава, и околу 100.000 од периферијата биле затворени во овој камп. Околу 650.000 Полјаци поминале низ логорот во градот во август, септември и октомври 1944 година и околу 55.000 биле испратени во концентрациони логори, вклучувајќи 13.000 во Аушвиц.
По Втората светска војна, Прушков станал еден од најголемите индустриски центри во Мазовското Војводство. Поради неговата близина на Варшава, во градот биле изградени неколку фабрики и компании, вклучувајќи ги Herbapol, Daewoo Electronics, L'Oreal. Градот е исто така важен спортски центар, со спортска сала, фудбалски стадион и се со развиен велосипедизам. Од 2007 година локалниот фудбалски тим Знич се натпреварувал во полската Прва лига за три сезони, но се преселил во полската втората лига во 2010 година. Роберт Левандовски бил играч на Знич од 2006 до 2008 година.
Во Прушков, поранешниот полски претседател Бронислав Коморовски поминал дел од своето детство.
Население
Населението на градот се зголемило значително, од 16.000 во почетокот на XX век до 60.068 во 2014 година според пописот од страна на Централниот завод за статистика на Полска.
Административна поделба
Административно, градот е поделен на 10 области и микрорегиони.
Области: Микрорегиони:
Љубан
Љубан или Либан (Σκαλωτή, Скалоти) — село во Општина Драма во Драмскиот округ, Егејска Македонија, денес во областа Источна Македонија и Тракија, Грција.
Географија и местоположба
Селото се наоѓа на 48 километри северно од градот Драма, на надморска височина од 940 метри.
Отоманско Царство
Селото во текот на XIX век се наоѓало во Драмската каза во составот на Отоманското Царство. Во „Етнографија на Адријанопол, Монастир и Салоника“ се вели дека во 1873 г. Љубан се состоел од 70 семејства и 180 жители македонски муслимани Според статистиката на Васил К’нчов („Македонија. Етнографија и статистика“) во 1900 година селото имало 400 македонски муслимани.
Грција
По крајот на Балканските војни, селото било вклучено во составот на Грција.
Според грчката статистика од 1913 година, во селото живееле 609 жители, додека според пописот од 1920 година, во селото живееле 423 луѓе.
Според Лозанскиот договор потпишан помеѓу Република Турција и Република Грција, во селото било населено грчко население од Турција, додека муслиманското население ги напуштило своите домови.
Во 1927 година, селото било преименувано во Скалоти.
Демографија
Во 1928 година во селото биле населени 26 грчки бегалски семејства со вкупно 125 луѓе. Така, според пописот од 1928 година во селото живееле 125 лица, додека во 1940 година селото броело 276 жители. Селото во пописот од 1951 година броело 179 жители, на пописот од 1961 година, во селото живееле 219 жители, во 1971 година имало 77 жители, во 1981 година имало 60 жители, додека во 1991 година имало 131 жител. На поисот од 2001 година се забележани 84 жители, за во 2011 година да се накачат на 102 24 жители.
Кашир (округ)
Кашир е округ во Казахстан во покраината Павлодар  со центар град Кашир.
NGC 3838
NGC 3838 — леќеста галаксија во соѕвездието Голема Мечка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3838 се споменува и како UGC 6707, MCG 10-17-56, CGCG 292-22.
Откривање
Објектот е откриен на 18 март 1790 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3838 е од видот S0-a. Видливиот сјај со голо око изнесува 12,3 m, а оној во рамките на интервалот од минималната до максималната честота 13,3 m, додека површинскиот сјај изнесува 12,2 m/лм2. NGC 3838 има привидни димензии од 1,4' х 0,6'.
Астрономски податоци
Објектот е од епохата Ј2000.0. Положбениот агол на објектот е во износ од 141°.
Други поделби
Проучување на NGC 3838 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 36505. Во рамките на атласот на длабокото небо, Уранометрија 2000.00, објектот припаѓа на групата означена со бројот 47; додека во Каталогот на основни ѕвезди (GSC) е групиран под бројот 3838. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 59.
Мануел Вилар Јр.
Мануел Вилар (филипински: Manuel "Manny" Bamba Villar, Jr.) (роден ) — филипински стопанственик и политичар, и сегашен претседател на Филипинскиот Сенат. Тој исто така бил и Водител на Претставнички дом на Филипините од 1998–2001. Тој е и претседател на Националистичката партија на Филипините.
Дуќан на ул. „Јане Сандански“ бр. 23 (Прилеп)
'''Дуќан на ул. „Јане Сандански“ бр. 23''' — дуќан во Старата чаршија во градот Прилеп. Објектот е заведен како културно наследство на Македонија во списокот на заштитени добра на Министерството за култура.
Список на ѕвезди во соѕвездието Девица
Ова е список на позначајни ѕвезди во соѕвездието Девица, надолно подредени според сјајноста.
452 п.н.е.
452 п.н.е. — година според општоприфатениот календар. Тоа била 452. година пред новата ера, 452. од првиот милениум п.н.е., 52. од 5 век п.н.е. и трета од 450-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5056 и 5057 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4298 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3308 и 3309 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 301.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 452 година се протега во 2184 и 2185, додека според второто гледиште, годината трае во текот на 2244 и 2245 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 91. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1106 и 1105 исламска година пред хиџра.
Вовше
Вовше (словенечки: Vovše) — населба во Општина Литија во средна Словенија. Областа е дел од историскиот регион Штаерска. Населбата сега е вклучена во Засавскиот статистички регион.
Кауе
Кауе (Caué) е округ во Сао Томе и Принсипе. Округот е еден од најмалите од сите седум окрузи во државата според бројот на населението. Округот има околу 5.900 жители и површина од 267 км2. Административен центар на округот е Сао Жоао дос Анголарес. Половина од населението живее во Санта Крус. Голем дел од округот е со шума и не е прооден за автомобило.
Демографија
Историска демографија
Населени места
Во округот се наоѓаат следните населени места:
Јукатан (сојузна држава)
Јукатан (шпански: Yucatán) е една од 31 сојузни држави во Мексико, и се наоѓа на југоисток од земјата, на истоимениот полуостров. Од север излегува на Мексиканскиот Залив, на исток се граничи со државата Кинтана Ро, а на југозапад со државата Кампече. Главен град е Мерида. Државата административно е поделена на 106 општини.
Пред доаѓањето на шпанските освојувачи, полуостровот Јукатан бил центар на културата на Маите, а за тоа денес сведочат бројните археолошко наоѓалиштеи. Јукатан е една од последните држави кои се приклучиле на мексиканската федерација. Во текот на XIX век сепарастичката струја настојувале да ја прогласат за самостална сојузна територија, која денес удира со сојузната држава Кинтана Ро.
Список на скопски населби и маала
Ова е целосен список на населби и маала во Скопје по азбучен ред.
Emule
eMule во основа е peer to peer (Локална мрежа каде не постои податотечен опслужувач и секој јазол приклучен на мрежата има рамноправен пристап до мрежните ресурси и до сите други работни станици во мрежата. Секој јазол може да биде и клиент и опслужувач) размена на податотеки,апликација наменета за Microsoft Windows. Започнато во мај 2002 г. Како алтернатива на eDonkey.ЕMule за поврзување ги користи двете мрежи eDonkey2000 network (познато како eD2k) и Kad network. Особините на eMule се директно разменување на ресурси помеѓу изворот и клиентите,брза поправка на расипани податотеки,а пак оние кој прават најголем upload сообраќај eMule кредит систем им дава посебно признание како награда,освен тоа eMule пренесува подаоци во zlib (zlib e софтверска библиотека користена за компресирање на податоци) компресирана форма за да го зачува пренесеното количество на податоци. eMule е програмиран во Microsoft Visual C++ користејки го Microsoft Foundation Class Library.Исто така eMule во јули 2002 г. премина на бесплатен софтвер,под заштита на GNU General Public License. За многу кратко време стана популарен,и кодот на eMule бил испрограмиран и за Linux клиенти наречен xMule,а нешто подоцна и за останатите платформи –клиент наречен aMule
Историја
Проектот eMule е започнат на 13 мај 2002 г. од страна на Hendrik Breitkreuz (познат како “merkur”)кој бил незадоволен од eDonkey2000 клиентот.За кратко време неколку произведувачи се приклучија на трудот на Hendrik Breitkreuz.Првата верзија 0.02 била издадена од страна на SourceForge на 6 јули 2002 г.Првата офоцијална бинарна верзија била издадена на 4 август 2002 г. како верзија 0.05a. “Kредит системот” за првпат е воведен на 14 септември 2002 г. А пак мрежната страница стартувана е на 8 декември 2003 г.Започнувајки од тогаш eMule е преземено 360 милиони пати заклучно до 15 октомври 2007 г.Тоа го направи eMule нај преземан проект од SourceForge.
Современи случувања
На сегашната верзија на eMule (v0.40+) е додадена поддршка за Kad network.Оваа мрежа е применувана од Kademlia протоколот (Kademlia е Distributed hash tables (DHTs)-децентрализиран систем за децентрализација на peer to peer мрежите создаден од страна на Petar Maymounkov и David Mazières)кој не се смета за централен опслужувач како што е eDonkey мрежата,но тој има применување во Distributed hash tables (DHTs) Во новата верзија додадена е опцијата "Bad source list".Апликацијата ги додава адресите на неуспешните конекци во листата "Bad source list".Откако ќе ја додаде во листата апликацијата таа адреса ја смета за "мртва” адреса.Невозможните IP-адреси се блокирани за временски период од 15 до 45 минути.Некој од корисниците изразуваат незадоволство бидејќи банираните адреси го намалуваат изворот, а подоцна ја намалуваат брзината на преземање. Во верзијата 0.46b како новост додадена е можноста за создавање и управување со "eMule collection" податотеките,тоа се врски кој се во план понатаму да бидат преземени Во верзијата 0.47b додадено е protocol obfuscation-апликацијата автоматски ќе сетира 2 порти,уште од самиот старт на програмата. eMule сега се смета за стабилен производ,пет до шест месеци за сега е типичен интервал за извадок на нова верзија.Последна верзија на eMule е 0.49c која е промовирана на 22 февруари 2009 г. Во септември 2007 година многу eDonkey опслужувачи се исклучени поради користење на нелегални материјали.eMule е комплетно функционално со користење на Kad Network.
Оригинално и лажно мрежно место
eMule како бесплатен софтвер може да биде користен и редистрибуиран без никакви обвинениа.На почетокот корисниците можеа да го преземат производот само преку официјалното мрежно место http://www.emule-project.net/ За кратко време се појавиа неколку лажни мрежни страници за преземанње на производот како што е www.emule.com која ќе те праша да напишеш 900 броеви за време на инсталацијата и на крај ќе те извести да платиш за некој инсталационен код.Постапката при инсталирање е премногу слична со оригиналната постапка.Ова е друго лажно мрежно место www.emule.org која пак ја бара вашата E-MAIL адреса за да станете член,па потоа да можете да го преземете производот
Основна концепција
Секоја податотека којшто е споделен со eMule е измешан користејки MD4 алгоритам (MD4 порака,преглед алгоритам-4та верзија создаден од страна на Професор Ronald Rivest во 1990 година).На нјвиоко ниво од MD4 мешаницата се: податотеката,големината,името на податотеката и уште неколку второстепени особини како што се  bit rate и кодекот којшто се зачувани на eD2k опслужувачите и на неколку КАД мрежи. Корисниците ќе можат да бараат имиња на податотеки во опслужувачите/кад и ако се присутни со тоа име,тоа е единствен идентификатор за пронаоѓање на податотека од највисокото ниво на MD4-мешаницата, а големината потоа ќе биде прикажана во зависност од податотеката. Клиентот потоа го прашува опслужувачот каде другите клиенти ја користат мешаницата.опслужувачот враќа сет од IP-адреси и портови кој ги вклучуваат локациите на клиентите  што го делат податотеката. eMule потоа чека на слободен слот за испраќање. Кога податотеката е преземена, се презема и дополнително парче од 9500 килобити кое потврдува дека овој податок е споделен со симнувачот кој исто така помага на другите кориници да ја преземат податотеката. Исто така возможно е клиентите да ги знаат другите клиенти кој ја споделуваат податотеката. Новата верзија на eMule поддржува AICH - Advanced Intelligent Corruption Handling. Тоа значи да се напраи ракувањето на грешките што се појавуваат во податотеките на eMule конкурентно со BitTorrent
Low ID
Корисниците кој неможат да бидат достигнати од надвор бидејќи тие се firewalled (firewall е апликација која врши контрола на остварениот мрежен сообраќај) заштитени, нивните IP-адреси завршуваат на 0 (123.45.67.0) тие од опслужувачот добиваат статус "Low ID". Тие ја имаат можноста за испраќање и преземање на податоци,но потребна им е помош од опслужувачите или некој друг KAD клиент. Од тогаш тоа не може да бидат препознаено тие имаат предност бидејќи се дел од појдовниот сообраќај.Потоа тие неможат да се поврзат на било кој други Low ID клиенти,тие гледаат 40%-60% од клиентите за разлика од  High ID клиентите што моѓат да видат. Нивните IP/порти не се променети помеѓу другите разгледувачи,ограничувајки ги нивните можности за пребарување на извори преку eMule вистински – P2P извор на размена. Low ID клиентите на еден опслужувач во основа потрошуваат многу повеќе податоци,остваруваат поголем сообраќај за разлика од правото на High ID клиентите.
Кредит систем
Клиентите обично не симнуваат од изворот веднаш послем остварување на контакт,мора да чека ред во изворите-кога појдовен сообраќај ќе биде овозможен.Кредит системот се употребува за унапредување на оние кој остваруваат најмногу појдовен сообраќај.Клиентите се идентификувани со помош на “secure hash” .Клиентите ќе имаат дозвола да вршат трансвер 10 пати поглем за разлика од останатите клиенти кој не се во кредит системот.Сите клиенти кредитите ги зачувуваат на компјутерите на опслужувачите кај што се приклучени,подобро отколку да е на неговиот или нејзиниот компјутер.Ова го спречува расипување на сопствените кредити.
Пресметување на формулата на офоцијалниот кредит систем: :
Двата размера се споредени и помалиот се користи како модификатор
Многу повеќе кредит системи постојат во другите модови.
Со исклучок на ова правило коага клиентот е назначен во списокот на пријатели, тоа автоматски назначува дека клиентот има резервирано појдовен слот.Само 1 пријателски слот може да се резервира за 1 клиент за да се спречи каква било форма на злоупотреба од тој тип. .
GUI
eMule has a resizable dialog that has the following tabs (windows) available. GUI поддржува скинови,а редоследот на копчиња може да биде променет. Следниве функции се видливи во различни табови:
Предности на eMule
Една од предностите на eMule е големата користеност,моментално има околу 20 милиони корисници што го прави eMule одлична програма преполна со податоци,тоа кажува дека ќе биде најкомплетно применување на ed2k протоколите.eMule поддржува AICH технологија - Advanced Intelligent Corruption Handling со што се овозможува успешно ракување на грешките кој се појавуваат во податотеките на eMule конкурентно со BitTorrent.Исто така eMule поддржува размена на извори.eMule може да подржи изворите на податотека да бидат потполно независни послем исклучување од мрежата на ED2K и KAD.
Сули ан
Сули ан поранешен ан и караван-сарај во Скопје, сместен во внатрешноста на Старата скопска чаршија. Градбата се наоѓа во непосредна близина на Чифте амам и Мурат-пашината џамија и заедно со овие два објекта ја сочинува единствената постојна „исламска тројка“ на територијата на чаршијата и во Скопје воопшто. Во Сули ан, денес се сместени Музејот на Старата скопска чаршија и Ликовната академија.
Имиња
Во заветот на Иса-бег, анот се споменува под името „стар ан“. Името „Сули ан“, коешто во превод од турски значи „воден ан“, го добил подоцна, поради тоа што се наоѓал во непосредна близина на течението на реката Серава.
Emule
eMule модови
Како популарна Open Surce програма,eMule има неколку варијанти познати како mods.Некој модови започнати се како разгранување на eMule кодот и потоа се развива независно од официјалната верзија.Како најпопуларен мод од овој тип е eMule Plus,иако не ги поддржува KAD мрежите.Другите модови ги следат официјалните eMule изданија, и прават нивни изданија засновани на официјалните верзии.Понекогаш новопромовираните одлики подоцна се наоѓаат себеси во официјалната верзија.
Сули ан
Историја
Објектот е изграден е во првата половина на 15. век од страна на Исхак-бег и во неговото завештание е оставен како дел од имотот на Исхак-беговата (Шарена) џамија. Анот, за првпат се споменува во документите од времето на Иса-бег, син на Исхак-бег, каде што е прикажан збирен преглед на приходите и расходите од вакуфот на Исхак-бег. Во текот на 16. век, тој бил пренаменет и на долниот и горниот кат биле отворени дуќани, главно во сопственост на Евреи. Анот тешко настрадал во пожарот од 1689 година, по што бил обновен и продолжил да работи како трговски објект. По земјотрезот од 1963 г. бил речиси целосно разрушен, а подоцна повторно е обновен. Во него, денес се сместени Музејот на Старата чаршија, а од 1982 година и Ликовната академија.
Архитектура
Градбата е карактеристичен претставник на исламската световна архитектура, а по својот облик е слична на поголемиот Куршумли ан. Неговата основа претставува квадрат и зафаќа површина од. Граден а на ист начин како и останатите караван-сараи, со делкан камен, редови тули и слоевит малтер. Се состои од приземје и кат со масивни ѕидови и сводови. Приземјето служело за чување на стоката, додека патниците и трговците преноќувале на катот. Тремот е подигнат на 18 столбови, а собите биле подредени во низа и распределни на сите четири страни. Кон анот водат два влеза, на источната и на западната страна, од кои главниот се наоѓал на источната и во минатото пред него течела реката Серава. Поради големиот број дуќани наоколу, анот остава впечаток дека е вовлечен во просторот.
Кономлади
Кономлади (Μακροχώρι, Макрохори, до 1928 Κονομπλάτι, Кономблати) — село во Општина Костур во Костурскиот округ, Егејска Македонија, денес во областа Западна Македонија, Грција. И покрај големите иселувања, селото до денес е населено исклучиво со Македонци.
Географија и местоположба
Селото се наоѓа на 25 километри северно од градот Костур и Костурското Езеро во историско-географската област Корешта во јужните делови на Нередска Планина и на 10 километри североисточно од Габреш. Селото се наоѓа на надморска височина од 950 метри.
Историја
Според селската легенда селото било основано од тројца браќа, кои побегнале од Турците во месноста Цер. Подоцна селото се преселило на денешното место.
Во XV век во Кономлади биле евидентирани 139 глави на домаќинства
Во „Етнографија на Адријанопол, Монастир и Салоника“ се вели дека во 1873 г. Кономлади се состоело од 110 семејства со 300 жители муслимани и 400 Македонци Според статистиката на Васил К’нчов („Македонија. Етнографија и статистика“) во 1900 година Кономлади имало 1100 жители Македонци. Во 1897 година била изградена селската црква посветена на Свети Атанас, додека кон крајот на XIX век било отворено егзархиско училиште.
Поради активното учество на месното население во Илинденското востание, селото настрадало од страна на османлиските војски. Според писмото на водачите на востанието во Костурско, Васил Чекаларов, Лазар Поптрајков, Пандо Кљашев, Манол Розов и Михаил Розов, кое било испратено до сите странски конзулати во Битола на 30 август 1903 година, биле убени Јане Темелков и Стојан Иванов. Во востаничките чети загинале Васил Китев, Мељо Гелев, Доне Карамфилов, Васил Трајов, Стојан Мељов, Ставро Донев, Лазо Гелев и Димитар Котев.
Селото било под влијание на Бугарската егзархија и Цариградската патријаршија. Според податоците на секретарот на егзархијата Димитар Мишев („La Macédoine et sa Population Chrétienne“) во 1905 година во селото живееле 1.136 Македонци под врховенството на Бугарската егзархија 400 македонски патријаршисти и работеле две училишта, грчко и бугарско, како и 496 македонски патријаршисти. Според грчката статистика од 1905 година селото било мешано со 200 Грци. Според Георги Константинов Бистрицки селото пред Балканската војна имало 230 македонски семејства. Во 1905 година селото настрадало од грчки андартски напади.
Во текот на Втората балканска војна, селото било окупирано од страна на грчките војски. По крајот на Балканските војни, селото било вклучено во составот на Грција. На пописот од 1913 година биле евидентирани 1202 жители, додека на пописот од 1920 година, во селото биле евидентирани 1031 жител. Во 1927 година, селото било преименувано во Макрохори. Во текот на Првата светска војна, според официјалните бугарски документи, 32 жители се засолниле во Бугарија, додека 36 заминале во Бугарија по 1919 година. Во селото имало 13 политички убиства. . Според Симовски, во периодот меѓу војните во Бугарија се иселиле голем број на лица.
Во текот на Втората светска војна, селото било окупирано од страна на германските окупатори, по кое било предадено на бугарските сили.
Селото настрадало во текот на Грчката граѓанска војна и голем број на жители на селото биле принудени да ги напуштат своите домови, и тие главно заминале во Македонија или во социјалистичките земји од Источна Европа. 219 деца од селото биле протерани како деца бегалци
По крајот на војната започнала масовна емиграција од селото кон Австралија, САД и Канада. Поради ова, бројот на населението започнал да се намалува.
Демографија
Во 1928 година селото броело 802 жители. , додека во 1940 година селото броело 946 жители.
Селото во пописот од 1951 година броело 438 жители, на пописот од 1961 година, во селото живееле 444 жители, во 1971 година имало 341 жител, во 1981 година имало 300 жители, додека во 1991 година имало 244 жители. Денеска, населението на селото е 214 жители според пописот од 2001 година.
Марија I
Детство
Мери Тјудор е родена на година, како петто дете од бракот на кралот Хенри VIII со Катерина Арагонска. Таа е единственото дете од семејство, која го достигнала полнолетството. Во детството Мери била во многу блиски односи со кардиналот Томас Вулзи, нејзиниот кум, архиепископ на Јорк и Лорд-канцелар - човекот кој ја врши извршната власт во Англија.
Во овие години Мери живеела постојано во Хетфилд. На нејзе не и било дозволено да се гледа со мајка си, дури и да присуствува на нејзиниот погреб (Катерина умира на 7 јануари 1536 година). Истата година новата кралица (Ана Болеанска), исто така паднала во немилост. Откако не успеала да му роди на кралот машки потомок, Хенри VIII се обидел да се ослободи од неа. Тој ја обвинил за изневера за што била осудена на смрт и обезглавена на 19 мај 1536 година. Набргу потоа кралот се оженил со Леиди Џејн Сијмур, која на 12 октомври 1537 година му родила син - принцот Едвард (идниот крал Едвард VI).
За Мери настапиле подобри времиња - таа станала крштелница на Едвард, па дури и учествувала во погребот на новата кралица, која починала веднаш по раѓањето на својот син. Набргу потоа кралот и дал на Мери свој дворец. Во 1544 година Мери повторно била вклучена во списокот на престолонаследниците по Едвард. Кралот Хенри VIII починал на 28 јануари 1548 година и за нов крал бил избран Едвард, кој имал само 10 години. Младиот крал бил воспитуван во протестантски дух, но поддржувал многу блиски односи со Мери, која била католик. Едвард VI уште од своето детство имал проблеми,. па многу бргу заболел од туберкулоза. Станало јасно дека треба да биде избран нов престолонаследник.
Кралица
Регентот на малолетниот крал Едвард VI - принцот Џон Дадли, сакал престолонаследник да биде внуката на сестрата на Хенри VIII - Лејди Џејн Греј, снаа на Џон Дадли. На 6 јули 1553 година Едвард починал. Неговата смрт била прогласена дури на 10 јули, кога за кралица била прогласена Џејн Греј. Управувањето на новата кралица траела само 9 дена. Кога дознала за смртта на кралот,, Мери Тјудор и младата полусестра Елизабета заминале, поддржани од голем број на војска, од католичкиот регион на Норфолк кон Лондон. На 19 јули таткото на новата кралица - принцот Хенри Греј, објавил дека ќе отстапи неговата ќерка од престолот. На 3 август Мери Тјудор и нејзината сестра Елизабета триумфално влегле во Лондон.
По влезот во главниот град, Марија наредила да бидат уапсени и затворени целото семејство на нејзината претходничка. Биле исполнети многу смртни казни, поради што на почетокот на владеењето на Мери I се позната како "крвава". Веднаш откако се качила на престолот, новата кралица наредила да бидат ослободени од затвор сите англиски католици, затворени од нејзиниот татко и нејзиниот брат, и заповедила враќање на нивните имоти. Така, меѓу ослободените бил и Принцот на Норфолк - Томас. За да ја зачува власта за сопственото семејство, Марија посакала бргу да се омажи. Таа го прифатила предлогот на императорот Карл V да се омажи за неговиот син - принцот Филип II и свадбата се случила на 25 јули 1554 година. Нејзиниот брак во Англија не бил во голема мера прифатен, главно на религиска основа. Шпанија била гласен противник на Протестантството. Во земјата следеле повеќе востанија, и сите тие биле крваво задушувани. Таа презела голем број на одлуки за да ја воведе повторно Римокатоличката религија. Томас Кранмер бил уапсен и погубен. На негово место застанал католичкиот кардинал Реџиналд Поул. Прогонот на водечките протестанти станал државна политика. По тој повод биле обезглавени бројни духовни водачи, меѓу кои и Џон Роџерс - прв официјален преведувач на Библијата на англиски јазик. Погубувањата продолжиле до крајот на нејзиното владеење. Во нејзино време биле убиени околу 500 јавни личности.
Смрт
Мери I имала неуспешен брак. Нејзиниот сопруг бил 11 години помлад од неа. Тој очигледно бил разочаран од неа и поголемиот дел од времето го поминувал надвор од кралството.
Во ноември 1554 година Мери I објавила дека е бремена, но подоцна се покажало дека ова било грешка и дополнително ги заладило односите во кралското семејство. Во 1558 година Мери I повторно објавила дека е бремена. Во крајна сметка таа била болна од рак.
Кралицата починала на година на 42-годишна возраст. Со нејзината смрт завршил последниот обид за рекатолизација на Англија, бидејќи таа била наследена од својата полусестра Елизабета I, која била протестантка.
Мери I Тјудор била закопана на 14 декември 1558 година во Вестминстерската опатија. 45 години подоцна во истата гробница било поставено телото на нејзината сестра - кралицата Елизабета I. По наредба на новиот крал - Јаков I, на гробницата бил исечен следниот натпис: Заедно на престолот и во гробот, тука одмараат две сестри, Елизабета и Марија, со надеж за заедничко воскресение.
Мерида (Мексико)
Мерида е главен град на мексиканската сојузна држава Јукатан и најважен град на југоисточно Мексико. Се наоѓа на околу 50 км од Мексиканскиот Залив. Според пописот од 2005, овој град има 734.153 жители, а заедно со своето метрополитанско подрачје има 839.242 жители.
Авлија (Ново Селани)
Авлија — археолошко наоѓалиште во кочанското село Ново Селани. Претставува населба од доцната антика и старо-христијанска црква. На источната периферија на селото, на простор од 300 × 300 м, на површината на селските ниви има фрагменти од керамички садови, питоси и покривни ќерамиди. На источниот крај на наоѓалиштето се гледаат темели од голема старохристијанска црква. До неа е пронајдено стебло од столб од камен со должина од 1,5 м и пречник од 0,50 м.
Претседател на Претставничкиот дом на Филипините
Претседател на Претставничкиот дом на Филипините е претседателна долниот дом на Филипинскиот Конгрес,односно тој е претседател на Филипинскиот Претставнички дом.
Според рангирањето по претседателот, собранискиот претседател е трет и последен во линијата, после Потпретседателот и Претседателот на сенатот на Филипините.
Кога функцијата на собранискиот претседател е во мирување (вообичаено кога се воспоставува нов конгрес), Генералниот Секретар на Претставничкот дом ја извршуваа таа функција сè додека не се избере нов претседател.
Хербигова Ae/Be-ѕвезда
Хербигова Ae/Be-ѕвезда (HAeBe) — млада ѕвезда ѕвезда пред главната низа од спектралните типови A или B со старост не повеќе од 10 милиони години. Тие сè уште седат во гасовито-правливи обвивки и понекогаш имаат придружни околуѕвездени дискови. Во нивните спектри се забележуваат водородни и калциумски оддавни линии. Тие се тела со 2-8 сончеви маси, сè уште во фаза на ѕвездообразба (гравитациско стегање) и се доближуваат кон главната низа (т.е. не согоруваат водород во нивното средиште). На Херцшпрунг–Раселовиот дијаграм овие ѕвезди се сместени десно од главната низа. Наречени се по американскиот астроном Џорџ Хербиг, кој прв почнал да ги разликува од други видови ѕвезди во 1960 г. При откривањето, критериумите на Хербиг биле следниве:
Референдум за независност на Каталонија (2017)
Референдумот бил прогласен за неуставен на 7 септември 2017 година и бил суспендиран од Уставниот суд на Шпанија по барање на шпанската влада, која посочила дека го крши шпанскиот устав. На почетокот на септември, Врховниот суд на правдата на Каталонија ѝ наредил на полицијата да се обиде да го спречи референдумот, вклучувајќи притворање на одговорните за неговата подготовка. Поради наводни нерегуларности при процесот на гласање, како и употребата на сила од страна на Националниот полициски корпус и Граѓанската гарда, меѓународните набљудувачи поканети од Генералитатот изјавиле дека референдумот не ги исполнува минималните меѓународни стандарди за избори.
Референдумското прашање, на кое гласачите можеле да одговорат „да“ или „не“, гласело: „Дали сакате Каталонија да стане независна држава во форма на република?“. За опцијата „да“ гласале 2.044.034 (92,01%), а за опцијата „не“ гласале 177.547 (7,99%), со излезност од 43,03%.
Хербигова Ae/Be-ѕвезда
Денес се познати неколку изолирани Хербигови Ae/Be-ѕвезди (т.е. неповрзани со темни облаци или маглини). Затоа, најпоузданите критериуми денес се:
Понекогаш Хербиговите Ae/Be-ѕвезди покажуваат значајна променливост во сјајноста. Се смета дека ова се должи на грутки (протопланети и планетезимали) во околуѕвездениот диск. При најмала сјајност ѕвездата има сино линеарно поларизирано зрачење (кога грутката ѝ попречува на непосредната ѕвездена светлина, доаѓа до релативно зголемување на расеаната светлина од дискот — истата појава одговорна за небесното синило над Земјата).
Аналозите на Хербиговите Ae/Be-ѕвезди во помал масен опсег (<2 ) — ѕвезди пред главната низа од спектрален тип F, G, K, M — се нарекуваат ѕвезди од типот на T Бик. Помасивни (>8 ) ѕвезди во фаза пред главната низа не се забележани, бидејќи тите се развиваат многу бргу: кога ќе стаат видливи (i.e. кога ќе се растури околниот околувезден облак од гас и прашина), водородот во средиштето веќе согорува, и со тоа тие се веќе тела од главната низа.
Планети
Планети околу Хербиговите Ae/Be-ѕвезди се:
Мишел Ви
Мишел Санг Ви (Michelle Sung Wie, р. година во Хонолулу, Хаваи, САД) е професионална американска голферка која игра на ЛПГА турата. Кога имаше 10 години, Ви постана најмладиот голфер што се квалификувал за аматерското првенство на УСГА. Таа исто така е најмладиот победник на американското аматерско Паблик Линкс за жени и најмлад голфер што се квалификувал за настан на ЛПГА турата. Ви почнала да се натпреварува професионално на 15 години, во 2005 година, настан одбележан со многу публицитет и поддршка. Таа го освои својата прва голема шампионска титула на Отвореното американско голф првенство за жени во 2014 година.
Гозба за врани
Гозба за врани е четвртиот од седумте планирани романи во епската фантазиска серија Песна за мраз и оган од американскиот автор Џорџ Р. Р. Мартин. Романот за прв пат бил издаден на 17 октомври 2005 година, во Обединетото Кралство, со проследено издание во Соединетите Држави на 8 ноември 2005 година.
Во мај 2005 година, Мартин најавил дека „чистата големина“ на неговиот сè уште недовршен ракопис за „Гозба за врани“, ги натерал него и неговите издавачи да го поделат наративот во две книги. Наместо да го подели текстот хронолошки на половина, Мартин решил да наместо тоа го подели материјалот по местоположбата на заплетот, што резултирало „два романи да се одвиваат истовремено“ со различни групи на ликови. Гозбa за врани, бил издаден неколку месеци подоцна, и се фокусирал главно на јужниот дел на Вестерос. Истовремениот роман Танц со змејови, кој се фокусира на други места, како што се Северот, Ѕидот и Есос, бил потприкажуван за да биде објавен следната година, но бил одложен и не бил објавен сè до шест години подоцна, на 12 јули 2011 година. Мартин, исто така, истакнал дека серијалот „Песна за мраз и оган“ сега веројатно ќе биде вкупно седум романи.
Гозба за врани бил првиот роман во серијалот кој дебитирал на првото место на Списокот на бестселери на Њујорк Тајмс, подвиг меѓу писателите на фантастика единствено претходно постигнато од Роберт Џордан    и Нил Гајман. Во 2006 година романот бил номиниран за Наградата Хуго, Наградата Локус и Наградата на Британско друштво за фантастика. Оттогаш бил прилагоден, заедно со „Танц со змејови“, за на телевизија како петта сезона на „Игра на тронови“, иако елементи од романот се појавиле во четвртата и шестата сезона на серијата.
Резиме на заплет
Војната на петте кралеви полека доаѓа до својата завршница. Отпадничките кралеви Роб Старк и Бејлон Грејџој се убиени. Еден барател на престолот, Стенис Баратеон, отишол да се бори против инвазијата на дивтарски племиња на северниот Ѕид, каде полубратот на Роб, Џон Сноу, стана 998 Врховен командант на Ноќната стража, редот одговорен за чување на Ѕидот. Осумгодишниот крал Томен Баратеон сега владее во Кралебран под режимот на неговата мајка Серсеј Ланистер. Жената-воин Бриен од Тарт е испратена од братот на Серсеј (и љубовник) Џејми Ланистер на мисија да ја најде сестрата на Роб, Санса Старк. Санса се крие во Долината, заштитена од пријателот на нејзината мајка Питер „Мал прст“ Бејлиш, кој ја убил својата сопруга Лајса Арин и се поставил себеси за Заштитник на Долината и чувар на синот на Лајса, осумгодишниот лорд Роберт Арин.
Пролог
Пејт е млад чирак во Цитаделата во Олдтаун, обучувајќи се да стане член на древниот поредок на изучувачи-исцелители познати како мајстори. На барање на еден странец, тој украл важен клуч за чување на книги и записи. Откако го предал украдениот клуч и ја добил наградата златна паричка, ја гризе паричката и наеднаш умира од труење.